Imtella' Ġunju 15, 2021 In-numru ta' każijiet attivi tal-Covid-19 niżel għal 51 wara li ma feġġ ebda każ ġdid u fiequ tlieta. Fl-aħħar 24 siegħa ma ġiet rappurtata ebda mewt relatata mal-pandemija biex in-numru tal-vittmi baqa' 419. Il-każijiet il-ġodda feġġew minn 1,526 'swab test' li tellgħu t-total ta' testijiet għal 955,643 u dak tal-każijiet għal 30,582. Bil-każijiet il-ġodda ta' fejqan telgħu għal 30,112 dawk li skont l-awtoritajiet tas-saħħa rkupraw mill-virus. Sal-bieraħ kienu ngħataw 596,074 doża tal-vaċċin li 341,941 minnhom kienu l-ewwel doża. In-numru ta' dawk li huma vaċċinati għal kollox issa tela' għal 265,090.